Volodymyr Zelenskyy

Is é Volodymyr Oleksandrovych Zelenskyy , fuaimnithe mar [woloˈdɪmɪr olekˈsɑndrowɪtʃ zeˈlɛnʲsʲkɪj]; a rugadh ar 25 Eanáir 1978) 6ú huachtarán na hÚcráine agus in oifig faoi láthair. Polaiteoir atá ann a chaith tamall ina aisteoir agus fuirseoir freisin. 

Fuair Zelenskyy céim sa dlí ó Ollscoil Náisiúnta na hEacnamaíochta Kyiv. Cuireadh fáilte mhór ina dhiaidh sin roimh a ról mar Uachtarán na hÚcráine ar Searbhónta an Phobail, clár teilifíse. Nuair a sheas sé don uachtaránacht féin, fuair sé breis is 70% de na vótaí. 
clé|mion|Zelenskyy, Macron agus Putin, 2019

Caimiléireacht
Bhí feachtas toghcháin Zelenskyy in 2019 dírithe ar ghealltanais chun rialtas na hÚcráine a ghlanadh suas. Ach léirigh na Páipéir Phandora i mí Dheireadh Fómhair 2021 go raibh líonra de chuideachtaí ar an gcoigríoch sna hOileáin Bhriotanacha na Maighdean, sa Chipir agus san Bheilís ag Zelenskyy agus a phríomhchúntóir agus ceann Sheirbhís Slándála na hÚcráine Ivan Bakanov. 

I measc na gcuideachtaí seo bhí cuid acu a raibh maoin acu i Londain. Timpeall an ama a toghadh é in 2019, thug Zelenskyy a chuid scaireanna i gcuideachta thar lear do Sergei Shefir. Ach is cosúil go ndearna an bheirt fhear socrú go mbeadh teaghlach Zelenskyy in ann an airgid a fháil ó na cuideachtaí seo. 

 Cogadh 
Ó mhí na Samhna 2021 ar aghaidh, bhí an teannas ag ardú idir an Rúis agus an Úcráin, agus go leor fórsaí de chuid na Rúise ag bailiú ag an teorainn.  Nuair a thosaigh ionradh na Rúise ar an Úcráin i mí Feabhra 2022, bhí iontas sa phreas san Iarthar gur thug Zelenskyy óráidí inar sheas sé an fód.  Nuair a thosaigh an t-ionradh ba é an rud ‘ciallmhar’ do Zelensky a dhéanamh ná teitheadh ó Chív ach sheas sé an fód go ceanndána, cróga.
clé|mion|Zelenskyy agus Trump ar an 28 Feabhra 2025:   bhí cruinniú teasaí go maith acu
Rinne Zelenskyy a mhíle dícheall ar feadh trí bliana, 2022-2025, chun an Úcráin a chosaint. D'éirigh cúrsaí i bhfad níos casta nuair a chuir Donald Trump tús le cainteanna síochána leis an Rúis.  Ar an 28 Feabhra 2025 bhí argóint mhór phoiblí idir Zelenskyy, Trump agus J.D. Vance (Leas-Uachtaráin na Stát Aontaithe)  san Oifig Ubhchruthach sa Teach Bán in Washington. Bhí Zelenskyy ann chun comhaontú a shíniú le Trump chun bealach isteach ar acmhainní mianra na hÚcráine a thabhairt do na Stáit Aontaithe, acht d’imigh sé gan réiteach tar éis na raice. Thosaigh siad ag sáraíocht ar a chéile nuair a chuir Vance ina leith go raibh Zelenskyy ag cur dímheas orthu, agus chuaigh gach rud i gcúl ó shin; chuir Trump ina leith go raibh Zelenskyy ag dul sa seans leis an Tríú Cogadh Domhanda.

 Féach freisin 

 Géarchéim Rúis-Úcránach, 2021-2022
 Ionradh na Rúise ar an Úcráin
 Cainteanna síochána idir an Rúis agus an Úcráin

Tagairtí

Catagóir:Daoine a rugadh i 1978
Catagóir:Daoine beo
Catagóir:Aisteoirí
Catagóir:Daoine Sóivéadach
Catagóir:Fir
Catagóir:Fuirseoirí
Catagóir:Láithreoirí teilifíse
Catagóir:Léiritheoirí scannán
Catagóir:Ridirí
Catagóir:Scríbhneoirí Giúdacha
Catagóir:Scríbhneoirí teilifíse
Catagóir:Uachtaráin na hÚcráine